OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA NARODNE KNJIŽNICE I ČITAONICE SUNJA ZA 2023.GODINU

Polugodišnji izvještaj o izvršenju Financijskog plana Narodne knjižnice i čitaonice Sunja za 2023. godinu sastavljen je prema odredbama članka 86. Zakona o proračunu (NN 144/21).
Polugodišnji izvještaj o izvršenju Financijskog plana za 2023. proračunsku godinu obuhvaća :
- Opći dio izvršenja Financijskog plana 
- Posebni dio izvršenja Financijskog plana
- Obrazloženje općeg dijela izvještaja o izvršenju financijskog plana Narodne knjižnice i čitaonice Sunja
Ukupni prihodi u izvještajnom razdoblju iznose 14.278,62 eur te su ostvareni 46,01% u odnosu na godišnji plan.
Prihodi se sastoje od; 
1. Općih prihoda i primitaka – Prihoda iz nadležnog proračuna Općine u iznosu 11.464,17 eur, i to ostvarenih 45,26% u odnosu na plan. Sredstva su utrošena na plaće zaposlenih i materijalne rashode.
2. Vlastitih prihoda – Uplate godišnje članarine knjižnice u iznosu 160,00 eur, ostvareno 40,20% u odnosu na plan. 
3. Kapitalnih pomoći iz državnog proračuna temeljem Ugovora o sufinanciranju nabave knjižne građe i to u iznosu 2.654,45 eur, a ostvareno 50,00% u odnosu na plan. Sredstva su utrošena na nabavu knjiga.
Ukupni rashodi u izvještajnom razdoblju iznose 13.880,65 eur te su u odnosu na plan ostvareni 44,72%.
Rashodi se sastoje od;
1. Rashoda za zaposlene u iznosu 6.956,05 eur, ostvarenih 44,56% u odnosu na plan. 
2. Materijalnih rashoda u iznosu 4.720,03 eur ostvarenih 51,74% u odnosu na plan. Najveći dio materijalnih rashoda utrošen je na rashode za materijal i energiju ( 6.669,79 eur).
3. Rashoda za nabavu nefinancijske imovine u iznosu 2.204,57 eur, ostvarenih 35,34% u odnosu na plan, a za nabavu knjiga. 
Preneseni višak iz prethodne godine iznosi 341,78 eur. 
Rezultat razdoblja je višak i to u iznosu 397,97 eur. 

